**Pitanja zaprimljena na email ESF-Ministarstvo kulture po objavi Poziva na dostavu projektnih prijedloga „Mediji zajednice – potpora socijalnom uključivanju putem medija“, 2. dio**

|  |  |  |
| --- | --- | --- |
| **Br.** | **PITANJE** | **ODGOVOR** |
| 1. | Imam upit u ime udruge X (udruga je pružatelj elektroničkih publikacija).Udrugu zanima mogu li se prijaviti na natječaj „Mediji zajednice – potpora socijalnom uključivanju putem medija“.Ako treba partner javili bi se s Udrugom osoba s intelektualnim teškoćama X. | Sukladno točki 2.2.1. *Uputa za prijavitelje*, prihvatljivi prijavitelji u okviru ovog Poziva su neprofitne organizacije i ustanove koje su neprofitni nakladnici medija te ispunjavaju uvjete prihvatljivosti navedene u toj točki.Sukladno točki 2.1. *Uputa za prijavitelje*, **prijavitelj se može prijaviti sam ili u projektnom partnerstvu**, pri čemu projektno partnerstvo čine najviše četiri pravne osobe (prijavitelj i tri projektna partnera).  |
| 2. | Može li edukacija za stručnjake u medijima biti neformalna i mogu li ju provoditi stručnjaci iz udruge prijavitelja? Naime, udruga može izdati potvrdu i ostale izvore provjere za provedenu edukaciju, no ne i verificirani dokument. Je li takva potvrda prihvatljiva kao izvor provjere? | Aktivnosti jačanja kapaciteta medijskih djelatnika mogu provoditi stručnjaci udruge prijavitelja. Ovisno o sadržaju, formatu i specifičnoj svrsi aktivnosti jačanja kapaciteta, na prijavitelju je da angažira osobe odgovarajućih stručnih referenci te osmisli edukacije koje će omogućiti jačanje kapaciteta medijskih djelatnika (novinara) za rad usmjeren na socijalno uključivanje ranjivih skupina.Ako prijavitelj ili partner priprema i provodi aktivnosti jačanja kapacitete, isti izdaje potvrdu o sudjelovanju za pripadnike ciljane skupine. Provedba aktivnosti jačanja kapaciteta dokazuje se i potpisnim listama.  |
| 3. | Je li nužno da edukaciju provode visoka učilišta ili veleučilišta ili učilišta? Ukratko, molim vas da pobliže objasnite tko može provoditi edukaciju i kojom vrstom "potvrde" se dokazuje indikator. | Ustanove u visokom obrazovanju mogu, ali ne moraju provoditi aktivnosti jačanja kapaciteta (element 1). Molimo pogledajte odgovor na pitanje 2. |
| 4. | Pod točkom 2.2.2 Prihvatljivi partneri stoji: „Partner(i) na projektu mogu biti:a) organizacije koje su navedene i koje ispunjavaju uvjetenavedene u točki 2.2.1, tablica 1;b) neprofitni proizvođači audiovizualnih i/ili radijskih programa, ustanove iz sustava visokog obrazovanja i udruge koji/koje ispunjavaju sljedeće uvjete prihvatljivosti: itd.“Znači li to da su prihvatljivi partneri jedino neprofitni mediji?Ukoliko je tako nejasno je zašto u točci 5.1. stoji da način podnošenja projektnog prijedloga nalaže da treba priložiti: „Statut medija, sukladno članku 26. Zakona o medijima (NN 59/04, 84/11, 81/13), za prijavitelja, i ako se projektni prijedlog prijavljuje u partnerstvu, za sve partnere koji su nakladnici medija.“ Proizlazi da partneri ne moraju biti nakladnici medija. | Partneri na projektu mogu, ali ne moraju biti neprofitni nakladnici medija. Osim neprofitnih nakladnika medija partneri u okviru ovog Poziva mogu biti neprofitni proizvođači audiovizualnih i/ili radijskih programa, ustanove iz sustava visokog obrazovanja i udruge koji/koje ispunjavaju uvjete prihvatljivosti navedene u točki 2.2.2. *Uputa za prijavitelje.* |
| 5. | Pod točkom 3.3. stoji :“Projektni prijedlozi trebaju uključivati pripremu i provedbu stručnog usavršavanja i osposobljavanja za novinare u formi radionica, seminara, tečajeva, praktikuma i dr. i/ili upućivanje novinara na postojeće edukacije i stručna usavršavanja. „Na koji način će se utvrđivati tko je relevantan edukator, odnosno koje su edukacije prihvatljive, odnosno koji su kriteriji i dokazi za utvrđivanje stručnosti stručnjaka? Je li kriterij broj stručnjaka ili stručnost stručnjaka? | Molimo pogledajte odgovor na pitanje 2.Pravna osoba koja priprema i provodi aktivnosti jačanja kapacitete (prijavitelj/partner) angažira osobe odgovarajućih stručnih referenci na temelju sadržaja, formata i specifične svrhe aktivnosti jačanja kapaciteta. Ključne članove projektnog tima potrebno je navesti te ukratko opisati njihove kompetencije, relevantne za provedbu projektnih aktivnosti, u rubrici *Informacije o provedbenim kapacitetima prijavitelja i odabiru partnera,* Prijavnog obrasca A*.* Dokumentacija koja se dostavlja prilikom prijave navedena je u točki 5.1 *Uputa za prijavitelje* te nije potrebno dostavljati dodatnu dokumentaciju kojom bi se dokazivala istinitost prijave. Za sve navedeno u projektnoj prijavi, prijavitelj jamči *Izjavom prijavitelja/partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele.* Projektni prijedlog koji uključuje veći broj stručnjaka koji provode aktivnosti jačanja kapaciteta ne mora, nužno, biti ocijenjeni većim brojem bodova od onoga u kojem sudjeluje manji broj stručnjaka. Stručni kapaciteti prijavitelja ocjenjuju se sukladno kriteriju dodjele br. 3 *Provedbeni kapaciteti prijavitelja/partnera* (Upute za prijavitelje, točka 6.2 *Procjena kvalitete*). |
| 6. | U točci 6.2. Procjena kvalitete. U tabeli „Kriterij dodjele i pitanja za kvalitativnu procjenu“ tč. 5. Uravnoteženi regionalni razvoj, navedeno je: „Projektnim prijedlozima se dodjeljuju dodatni bodovi ovisno o stupnju razvijenosti područja u kojem prijavitelj ima poslovni nastan“. Međutim u Obrazloženju boda stoji: „Projektne aktivnosti se provode na području jedinice(a) područne samouprave iz 1. skupine prema indeksu razvijenosti.“ Nije jasno vrednuje li se „poslovni nastan“ (dakle pretpostavljamo mjesto registracije prijavitelja projekta) ili klasifikacija „područja“ na kojem „se provode aktivnosti“. Shodno tome, nije jasno boduje li se možda i klasifikacija „poslovnog nastana“ projektnog partnera, ako će se na njegovom području „provoditi aktivnosti“. Molimo Vas pojašnjenje. | Projektnim prijedlozima se dodjeljuju dodatni bodovi **ovisno o stupnju razvijenosti područja u kojem prijavitelj ima poslovni nastan**.  |
| 7. | Mogu li se javiti samo neprofitni mediji zajednice ili mogu i mediji kao što je naš obrt? | Sukladno točki 2.2.1. *Uputa za prijavitelje*, prihvatljivi prijavitelji u okviru ovog Poziva su neprofitne organizacije i ustanove koje su neprofitni nakladnici medija te ispunjavaju uvjete prihvatljivosti navedene u toj točki. |
| 8. | Da li jedan od pripadnika ciljne skupine može biti ujedno i voditelj projekta? | Sukladno točki 1.4. *Uputa za prijavitelje*, ciljana skupina ovoga Poziva su medijski djelatnici (novinari) **koji sudjeluju u aktivnostima jačanja kapaciteta** za rad usmjeren na socijalno uključivanje ranjivih skupina i **angažirani su na proizvodnji i objavi programskih sadržaja/medija** namijenjenih povećanju vidljivosti ranjivih skupina. Pripadnik ciljane skupine može ujedno biti i voditelj projekta. Voditelj projekta mora biti zaposlenik prijavitelja ili partnera. Postotak rada, u kojem je zaposlenik prijavitelja/partnera angažiran na projektu, ne može biti veći od 100%. Nije prihvatljivo da zaposlenik prijavitelja i/ili partnera koji svoju redovnu plaću prima temeljem ugovora o radu istovremeno, za obavljanje poslova u vezi s projektom, ostvaruje dodatni dohodak temeljem ugovora o djelu. |
| 9. | Da li članovi projektnog tima mogu biti osobe koje nisu predstavnici Nositelja i Partnera? | Članovi projektnog tima su osobe koje će sudjelovati u provedbi projekta (upravljačko-administrativno i stručno osoblje) te posjeduju odgovorajuće kompetencije, relevantne za provedbu povjerenih im aktivnosti. Osobe koje provode aktivnosti upravljanje projektom i administracija (voditelj projekta, koordinator i sl.) mogu biti angažirane isključivo putem ugovora o radu kod prijavitelja ili partnera. Voditelj projekta može biti angažiran jedino putem ugovora o radu kod prijavitelja ili partnera. |
| 10. | Obraćamo Vam se s upitom vezanim uz pitanje računanje iznosa primljenih potpora male vrijednosti u prethodne tri godine.Računaju li se sve potpore državnih i lokalnih tijela kao potpore male vrijednosti, bez obzira na visinu iznosa? Npr. naša udruga redovito prima niz manjih potpora od Grada Zagreba, koje obično ne prelaze par desetaka tisuća kuna – računamo li i te potpore u ukupan iznos potpora male vrijednosti? | Prijavitelj i svaki partner dužan je u okviru prijave dostaviti ispunjeni *Obrazac 4 – Izjava o primljenim potporama* u kojem, između ostalog, navodi iznose primljenih potpora male vrijednosti u razdoblju od 3 fiskalne godine (tekuća godina i dvije prethodne godine).Državna i lokalna tijela dodjeljuju potpore/sredstva koje mogu, ali ne moraju predstavljati državne potpore ili potpore male vrijednosti. Prilikom dodjele potpore male vrijednosti, sukladno Uredbi KOMISIJE (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore, državna i lokalna tijela dužna su pismeno obavijestiti primatelja potpore o predviđenom iznosu potpore izraženom u obliku bruto novčane protuvrijednosti potpore, kao i o tome da je riječ o potpori male vrijednosti . Za dodijeljene potpore male vrijednosti mora biti donesena odluka o dodjeli koja se dostavlja primatelju.Visina iznosa potpore koji je dodijeljen pojedinoj pravnoj osobi nije relevantna prilikom utvrđivanja da li je riječ o državnoj potpori ili potpori male vrijednosti. Bez obzira na visinu iznos, potrebno je navesti sve primljene potpore male vrijednosti. |
| 11. | Računaju li se potpore primljene iz Europskog socijalnog fonda u ukupni zbroj potpora male vrijednosti? | Molimo pogledajte odgovor na prethodno pitanje. Sredstva koja se dodjeljuju u okviru Operativnog programa “Učinkoviti ljudski potencijali 2014.-2020.“ koji je financiran iz Europskog socijalnog fonda mogu biti, ali uglavnom ne predstavljaju državne potpore, odnosno potpore male vrijednosti. Ukoliko ste korisnik Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020., u istome mora biti navedeno predstavljaju li dodijeljena vam sredstva državnu potporu/potporu male vrijednosti.U ukupni iznos dodijeljenih potpora male vrijednosti računaju se isključivo bespovratna sredstva koja su dodijeljena kao potpore male vrijednosti. |
| 12. | Računaju li se institucionalne podrške Nacionalne zaklade za razvoj civilnog društva i Zaklade Kultura Nova kao potpore male vrijednosti? | Molimo vidjeti odgovore na prethodna dva pitanja. |
| 13. | Da li je udruga prihvatljiv korisnik za prijavu na natječaj, obzirom da je neprofitna organizacija te da li je prihvatljivo da aktivnosti koje je prijavila udruga provodi nezavisni radio (nije neprofitan) koji je član udruge?Obzirom da udruga ima više članova, koliko članova može/treba provoditi aktivnosti te da li se oni vode kao partneri na projektu? | Sukladno točki 2.2.1 *Uputa za prijavitelje* prihvatljivi prijavitelji su neprofitne organizacije i ustanove koje su neprofitni nakladnici medija te ispunjavaju uvjete prihvatljivosti navedene u toj točki. Udruga koja je neprofitni nakladnik medija i ispunjava sve navedene uvjete prihvatljiv je prijavitelj u okviru ovoga Poziva. |
| 14. | Može li se udruga X prijaviti na natječaj? Ako da, na koji način mi kao udruga možemo sudjelovati u cijelom projektu? Jesu li to proizvodnja radijskog sadržaja, zapošljavanje djelatnika, suradnja s nekom od ciljanih skupina iz naslova projekta? | Molimo pogledajte odgovor na prethodno pitanje.Ukoliko ispunjava uvjete prihvatljivosti partnera sukladno točki 2.2.2. *Uputa za prijavitelje*, udruga, koja je partner na projektu, koristi dio projektnih sredstava i sudjeluje u provedbi povjerenih joj projektnih aktivnosti u skladu s projektnom prijavom odnosno Ugovorom o dodjeli bespovratnih sredstava. |